Tolong jelaskan mengenai Hipotesis psikologi evolusi dari Meroyan dalam bahasa melayu

Pendekatan evolusi kepada penjagaan ibubapa (contoh., Trivers 1972) mencadangkan bahawa ibu-bapa (manusia dan bukan) tidak secara automatik melabur pada kesemua anak, dan akan mengurangkan atau menghapuskan pelaburan pada anak apabila kos mengatasi kebaikan, iaitu, apabila anak "tidak mampu ditanggung." Mengabai, ditinggalkan, dan membunuh anak telah dirakamkan dalam peristiwa.

Anak manusia memerlukan penjagaan yang amat tinggi. Kekurangan sokongan dari bapa dan/atau ahli keluarga lain akan meningkatkan kos ditanggung si ibu, manakala masalah kesihatan bayi akan mengurangkan keuntungan evolusi yang didapati (Hagen 1999). Sekiranya ibu leluhur tidak menerima sokongan yang secukupnya dari bapa atau ahli keluarga lain, mereka mungkin tidak mampu membesar anak baru tanpa menjejaskan anak sedia ada, atau merosakkan kesihatan diri mereka sendiri (menyusu menjejaskan simpanan zat ibu, membahayakan kesihatan wanita yang kekurangan zat).

Bagi ibu yang mengalami kekurangan sokongan sosial atau keadaan tertekan, emosi negetif diarah kepada anak baru mungkin memenuhi fungsi evolusi penting dengan menyebabkan si ibu mengurangkan pelaburannya pada bayi yang tidak dapat ditanggung, dengan itu mengurangkan kosnya. Banyak kajian menyokong kaitan antara kemurungan postpartum dan kekurangan sokongan sosial atau tekanan penjagaan anak yang lain (Beck 2001; Hagen 1999).

Ibu dengan kemurungan postpartum boleh tanpa sedar menunjukkan sedikit emosi positif dan menunjukkan banyak emosi negetif terhadap bayi mereka, kurang bertindak balas dan kurang sensitif kepada petanda bayi, kurang sedia emosi, mempunyai pencapaian peranan ibu yang kurang, dan memiliki bayi yang kurang ikatan; dan dalam kes yang lebih melampau, sesetengah wanita mungkin memiliki hasrat untuk mencederakan anak mereka sendiri (Beck 1995, 1996b; Cohn et al. 1990, 1991; Field et al. 1985; Fowles 1996; Hoffman and Drotar 1991; Jennings et al. 1999; Murray 1991; Murray and Cooper 1996). Dalam kata lain, kebanyakan ibu dengan PPD mengalami sejenis kos, seperti kekurangan sokongan sosial, dan dengan itu kurang keibuan.

Dengan pandangan ini, ibu dengan PPD bukanlah sakit jiwa, tetapi sebaliknya tidak mampu menjaga bayi baru tanpa sokongan sosial, lebih banyak sumber, dll. Rawatan dengan itu patut tertumpu pada membantu si ibu mendapatkan apa yang mereka perlukan. (Lihat Hagen 1999 dan Hagen and Barrett, n.d. )

Kesan kepada hubungan keluarga dan bayi

Kemurungan postpartum mungkin mendorong ibu tidak tetap dalam penjagaan anak. Wanita yang diagnosis dengan kemurungan postpartum sering kali lebih tertumpui kepada kejadian negetif penjagaan anak, menyebabkan strategi melayan yang lemah (Murray).

Terdapat empat kumpulan kaedah menangani, setiap satu dibahagi kepada stail erbeza kaedah menangani kumpulan kecil. Menangani dengan mengelak adalah satu strategi paling biasa digunakan (Murray). Ia terdiri dari penafian dan kumpulan kecil perangai memisah (sebagai contoh, ibu yang mengelak mungkin tidak bertindak balas kepada tangisan bayinya). Strategi ini bagaimanapun tidak menyelesaikan sebarang masalah sebaliknya berakhir dengan kesan negetif kepada mood ibu, sama seperti strategi menangani lain yang digunakan (Honey).